Troas

Troas (, myös Troiē, , Troia, ja Ilias gē, ) oli antiikin kreikkalainen alue Myysiassa Vähän-Aasian luoteisrannikolla. Se oli saanut nimensä muinaisesta Troijan kaupungista ja kuningaskunnasta, ja käsitti sen hallitseman alueen. == Maantiede == Troijan nimi säilyi alueella vielä kauan senkin jälkeen, kun kuningaskunta oli kukistunut. Homeros ei kuvaa Troijan hallitseman alueen laajuutta selkeästi, eikä sitä tunneta tarkoin. Myöhempinä aikoina Troas oli osa Vähän-Aasian luoteisosassa sijainnutta Myysiaa, ja sen alue käsitti Myysian Egeanmeren puoleisen rannikon. Varsinainen Myysia käsitti alueen kauempana sisämaassa. Troaksen alue alkoi pohjoisessa Hellespontoksen rannalla sijainneilta Dardanoksen ja Abydoksen kaupungeilta. Hellespontoksen toisella puolella sijaitsi Traakian Khersonesos. Etelässä Troaksen alue ulottui Idavuorelle ja Lesboksen saarta vastapäätä sijainneelle Myysian etelärannikolle, mukaan lukien Assoksen ja Antandroksen kaupungit.Homeros: Ilias 24.544; Herodotos: Historiateos 7.42. Troaksen eteläpuolella sijaitsi Aioliin alue. Strabon, jolla oli taipumus liioitella Troijan valtakunnan kokoa, kuvasi sen ulottuneen Kaikos-joelta Aisopos-joelle saakka. Rajatummassa merkityksessä nimi viittasi vain Troijan tasankoon, jolla virtasivat joet Skamandros, Satniois, Simois ja Thymbrios. Tasanko nousee vähitellen kaakkoon Idavuorta kohti. Troakseen voidaan lukea myös sen edustalla sijaitseva Tenedoksen saari. === Polikset === Troaksen polikset eli kaupunkivaltiot olivat: * Abydos * Akhilleion * Antandros * Arisbe * Assos * Astyra * Azeia * Berytis * Dardanos * Gargara * Gentinos * Gergis * Hamaksitos * Ilion * Kebren * Kokylion * Kolonai * Lamponeia * Lampsakos * Larissa * Metropolis * Neandreia * Ofryneion * Paisos * Palaiperkote * Perkote * Polikhna * Rhoiteion * Sigeion * Skepsis * Tenedos * Zeleia == Historia == Perinteisen näkemyksen mukaan Troaksen alueen varhaiset asukkaat (Trōes, ) olivat fryygialaisia sekä teukreiksi kutsuttuja pelasgeja, jotka olivat tulleet Traakiasta ja sekoittuneet paikalliseen fryygialaiseen väestöön. Siksi troijalaisiakin kutsuttiin välillä teukreiksi ja välillä fryygialaisiksi.Herodotos: Historiateos 5.122, 7.43; Strabon I; Vergilius: Aeneis 1.38, 1.248, 2.252, 2.571. Kreikkalaisen mytologian kenties tunnetuimman, Troijan sotaa käsittelevän kertomuksen mukaan Troija eli Ilion kukistui kreikkalaisten piiritettyä sitä kymmenen vuotta. Perinteisen ajoituksen mukaan kaupunki tuhottiin noin vuonna 1184 eaa. Troijan tasangolla kaupungin ympäristössä sijaitsi mahdollisesti lukuisia muita kaupunkeja tai kyliä jo muinoin, sillä Akhilleus kehuu Iliaassa tuhonneensa alueella 11 asutusta.Homeros: Ilias 9.328. Troijan tuhosta huolimatta on arvioitu, että troijalainen kaupunkivaltio olisi kuitenkin selvinnyt myöhemmille ajoille, ja kukistunut lopullisesti vasta myöhemmin Euroopan puolelta Vähään-Aasiaan tulleiden fryygialaisten hyökkäyksessä. Kreikkalaiset perustivat siirtokuntia Troaksen alueelle geometrisella kaudella samaan aikaan kuin muuallekin Vähään-Aasiaa, kuten Aioliin ja Joonian alueille. Antiikin aikana Troijan paikalla sijaitsi Ilionin kaupunki. Strabonin mukaan se olisi perustettu 500-luvulla eaa., ja Ksenofon mainitsee sen olleen olemassa hänen aikanaan 300-luvulla eaa.Strabon: Geografia 13; Ksenofon: Hellenika 1.1.4. Troaksen kreikkalaisista käytettiin etnonyymiä Trōios (). == Lähteet == *